《题徐景旸趋庭卷》
明代·程本立

柱石老臣持使节，芝兰儿子拜亲闱。九重天语传丹陛，五色云章制彩衣。

官舸夜帆风力便，寿觞春酒雪花飞。人生一乐真难得，况尔名家世所稀。

作者简介：（?—1402）明浙江崇德人，字原道。程德刚子。洪武中举明经、秀才，授秦府引礼舍人，历长史，受累谪云南为吏。洪武三十一年征入翰林，预修《太祖实录》，迁右佥都御史。建文三年坐事贬官，仍留纂修。《实录》成，出为江西副使。未行，燕兵入京，自杀。